ΛΕΩΝΗ, ΜΑΡΙΑ ΠΥΛΙΩΤΟΥ

ΜΑΡΙΑ ΠΥΛΙΩΤΟΥ: Γεννήθηκε το 1935 στο κατεχόμενο τώρα από τους Τούρκους χωριό της Κύπρου Λευκόνοικο. Είναι δα-σκάλα, συγγραφέας και εικονογράφος παιδικών βιβλίων. Έχει τιμηθεί με πολλά βραβεία (και από τη UNICEF). Ασχολείται με τη μελέτη και παρουσίαση παιδικών βιβλίων, συνεργάζεται με εφημερίδες, πε-ριοδικά, ραδιόφωνο και τηλεόραση. Είναι γραμματέας του Κυπριακού Συνδέσμου Παιδικού Βιβλίου και μέλος της Ένωσης Λογοτεχνών Κύπρου. Στο έργο της ασχολείται με προβλήματα της σύγχρονης ζωής, με τρόπο προσωπικό και βιωματικό. Ο τρόπος γραφής της είναι απλός σαν απλή καθημερινή προφορική ομιλία που ζωντανεύει με τη χρήση διαλόγων Η ευαισθησία, η ανθρωπιά και η αισιοδοξία (ακόμα και σε δυσάρεστα γεγονότα) είναι τα στοιχεία που τη χαρακτηρίζουν.

ΕΝΟΤΗΤΕΣ

1η: «Έχουν περάσει….να κρύψουν τη χαρά τους»

Η αισιοδοξία και η χαρά της Λεώνης για τη ζωή της εξαιτίας της εργασίας της.

2η: «Η Λεώνη βιάζεται…άλλη πλευρά της πόλης»

Τα όνειρα της Λεώνης για τη ζωή.

3η : «Φτάνει επιτέλους…στους Ολυμπιακούς αγώνες»

Τα σχέδια του θείου Τόνι και η συμπαράσταση της Λεώνης.

ΠΗΓΗ ΕΜΠΝΕΥΣΗΣ

Η ζωή δεν τελειώνει μπροστά σε ένα πρόβλημα, όσο μεγάλο κι αν είναι. Οι ψυχικές δυνάμεις του ανθρώπου μπορούν να τον οδηγήσουν σε μεγάλες επιτυχίες και στην ευτυχία.

ΘΕΜΑ ΔΙΗΓΗΜΑΤΟΣ

Τα όνειρα της Λεώνης για τη ζωή.

ΗΡΩΕΣ

* Λεώνη,
* θείος Τόνι,
* μητέρα του κοριτσιού
* πατέρας του κοριτσιού
* η παρέα της.

Ο ΤΙΤΛΟΣ

Έχει το όνομα της ηρωίδας που με την αισιοδοξία και την αγωνιστικότητά της γίνεται παράδειγμα για όλους τους ανθρώπους με κινητικά και όχι μόνο προβλήματα.

ΛΟΓΟΤΕΧΝΙΚΟ ΕΙΔΟΣ

Είναι απόσπασμα από το μυθιστόρημα «Λεώνη».

ΣΥΝΑΙΣΘΗΜΑΤΑ ΛΕΩΝΗΣ

Η Λεώνη στην 1η ενότητα, αισθάνεται χαρά, ευτυχία, ψυχική ικανοποίηση, αισιοδοξία, νικά την εσω-στρέφεια και έχει πλέον διάθεση να συναντήσει τους συμμαθητές της. Νιώθει ανυπομονησία γι’ αυτό το γεγονός.

Στη 2η ενότητα αποτυπώνεται το μέγεθος της ευτυχίας της Λεώνης, καθώς κάνει όνειρα για τη ζωή. Γεμί-ζει θλίψη, όμως, καθώς θυμάται το κορίτσι που είχε πεθάνει δίπλα της στο νοσοκομείο. Αυτό το περιστα-τικό την όπλισε με δύναμη για τη ζωή. Η κορύφωση της αισιοδοξίας είναι όταν ετοιμάζεται για το πάρτι.

Στην 3η ενότητα διακρίνεται η χαρά και η ικανοποίηση της Λεώνης από την εργασία της από την οποία αυτοσυντηρείται. Νιώθει επιθυμία και για δεύτερη εργασία. Η χαρά και η αισιοδοξία της μεταδίδεται και στον θείο της.

Ο ΧΑΡΑΚΤΗΡΑΣ ΤΗΣ ΛΕΩΝΗΣ

Η Λεώνη, αν και καθηλωμένη στην αναπηρική πολυθρόνα, είναι αισιόδοξη, γεμάτη αγάπη για τη ζωή, αλύγιστη και αγωνίστρια. Είναι εργατική και δημιουργική, θέλει να αυτοσυντηρείται και να προσφέρει. Πεισματάρα, επίμονη, αποφασιστική, θαρραλέα και ικανή χαράζει τον δικό της δρόμο, ξεπερνώντας τα εμπόδια. Είναι ευαίσθητη και, γι’ αυτό, την πόνεσε τόσο πολύ ο θάνατος του άρρωστου παιδιού.

ΧΑΡΑΚΤΗΡΑΣ ΘΕΙΟΥ ΤΟΝΙ

Αν και είναι ηλικιωμένος άνθρωπος σε σύνταξη, είναι γεμάτος ζωή και ενέργεια. Δεν του αρέσει να κά-θεται, θέλει να εργάζεται, να δημιουργεί και να προσφέρει στους συνανθρώπους του. Έχει κοινωνική ευ-αισθησία και γι’ αυτό, τον ενοχλεί η απουσία ενδιαφέροντος από την πλευρά της πολιτείας για τους αν-θρώπους με ειδικές ανάγκες.

ΜΗΝΥΜΑΤΑ

Α) Και οι άνθρωποι που δοκιμάζονται στη ζωή τους μπορούν να έχουν καλή διάθεση και να ζουν μια ευ-τυχισμένη ζωή αν έχουν αισιοδοξία.

Β) Η εργασία και η δημιουργία προσφέρουν εκτός από την κάλυψη των οικονομικών αναγκών και ηθική ικανοποίηση στον άνθρωπο. Το δικαίωμα της εργασίας πρέπει να προσφέρεται σε όλους και φυσικά και στα άτομα με ειδικές ανάγκες.

Γ) Η τρίτη ηλικία δεν εμποδίζει τον άνθρωπο να ονειρεύεται, να σχεδιάζει, να βλέπει τη ζωή με χαρά και αισιοδοξία (θείος Τόνι).

Δ) Όλο το κείμενο είναι ένα μήνυμα ελπίδας και αισιοδοξίας για τη ζωή και τις ψυχικές δυνάμεις που μπορούν να υλοποιήσουν τα όνειρά του ανθρώπου.

ΤΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ- Η ΚΟΙΝΩΝΙΑ- Η ΠΟΛΙΤΕΙΑ

Τα άτομα με ειδικές ανάγκες δεν πρέπει να τίθενται στο περιθώριο και να αισθάνονται μειονεκτικά. Όταν εργάζονται, δεν κερδίζουν μόνο για τον εαυτό τους ψυχική γαλήνη και ηθική ικανοποίηση, αλλά γίνονται φωτεινό παράδειγμα και για τους άλλους ανθρώπους. Η συγγραφέας επικρίνει τις ελλείψεις στα κρατικά έργα που θα έδειχναν τη φροντίδα της πολιτείας για τα άτομα αυτά (ράμπες για καρότσια αναπηρικά, ανελκυστήρες, κ.α.).Τα άτομα αυτά αντιμετωπίζονται συχνά ως πολίτες δεύτερης κατηγορίας.

ΧΡΟΝΟΣ

Στο απόσπασμα ο χρόνος είναι δύο χρόνια μετά την αρρώστια της Λεώνης. Πιο συγκεκριμένα, είναι η μέρα που για πρώτη φορά θα κάνει δημόσια έξοδο. Ο χρόνος αρχίζει στο εργαστήριο, όταν ολοκληρώνει τη δουλειά της και προετοιμάζεται για το πάρτι. Επίσης, όταν η Λεώνη θυμάται την εμπειρία της στο νο-σοκομείο γίνεται αναδρομή στο παρελθόν.

Ο ΤΟΠΟΣ

Δεν υπάρχουν συγκεκριμένες αναφορές, εκτός από το εργαστήριο και το σπίτι της Λεώνης.

ΑΦΗΓΗΜΑΤΙΚΟΙ ΤΡΟΠΟΙ

α) Αφήγηση: Παρουσιάζονται τα γεγονότα της ημέρας.

β) Διάλογος: Φαίνονται καλύτερα οι προσωπικότητες της Λεώνης και του θείου Τόνι.

γ) Περιγραφή: Υπάρχει στην περιγραφή της εμφάνισης της Λεώνης.

ΑΦΗΓΗΤΗΣ

Τριτοπρόσωπος, παντογνώστης.

ΓΛΩΣΣΑ -ΥΦΟΣ

Η γλώσσα είναι απλή και κατανοητή σαν τον καθημερινό λόγο. Το ύφος είναι απλό και ζωντανό.

ΣΧΗΜΑΤΑ ΛΟΓΟΥ (ΕΚΦΡΑΣΤΙΚΑ ΜΕΣΑ)

Μεταφορές («Ένας φωτεινός ορίζοντας ξανοίγεται μπροστά της»)

Παρομοιώσεις («Υψώνει τα δυο της χέρια σαν την Πατουλίδου»)

Επανάληψη («Γίνονται ζωγράφοι, γίνονται συνθέτες-μουσικοί, γίνονται νομικοί»)

Ασύνδετα («Πετάνε με αεροπλάνα…πάνε σε πανεπιστήμια….εργάζονται»)

Κλιμάκωση: «Το κάνει για να κινηθεί, να ζωντανέψει, να προσφέρει.»

Υπερβολή: «..πάει να τρελαθεί με τη ζωντάνια αυτού του παιδιού»

Αποσιώπηση («Όχι πια γι’ αυτά…»)

Εικόνες οπτικές, ακουστικές, απτικές («πλένει τα χέρια…για να τα ζωγραφίσει»).

ΦΑΓΙΟΥΜ: Τα πορτραίτα φαγιούμ είναι νεκρικά πορτραίτα, προορισμένα για ταφική χρήση που πήραν το όνομά τους από την όαση Φαγιούμ, νότια του Καΐρου, επειδή εκεί ανακαλύφθηκαν τυχαία τα πρώτα δείγματά τους σε μουμιοποιημένα σώματα με προσωπογραφίες στη θέση της κεφαλής. Είναι ζωγραφισμένα με την εγκαυστική τεχνική που γίνεται με λιωμένο κερί που απλωνόταν πάνω στο ξύλο ή το πανί που έπρεπε να ζωγραφιστεί.